The Squire of Gothos
The Squire of Gothos () je 17. epizoda američke SF-serije Zvjezdane staze, premijerno emitirana 22. januara 1967. godine. Radnja prikazuje kako posadu prilikom misije na jednoj planeti počinje mučiti svemoćno, ali djetinjasto vanzemaljsko biće po imenu Trelane (čiji lik tumači William Campbell koje inspiraciju uzima iz Zemljine prošlosti. Epizoda je u historiji Zvjezdanih staza bila značajna, jer je prva pokušala dati odgovor u kojem vremenu se događa radnja serije; prema Trelaneovim tvrdnjama bi se radnja trebala događati u 27. vijeku, mada je kasnije kao kanon ustanovljen 23. vijek. Među poklonicima serije se smatra jednom od klasičnih epizoda.

U nastavku serije, odnosno Novoj generaciji se pojavljuje Trelaneu sličan lik Q, koji je postao jedan od najpoznatijih u cijeloj historiji franšize. Peter David je 1994. objavio ne-kanonski roman Q-Squared, u kome su Trelane i Q pripadnici iste vanzemaljske vrste.

Izvori

Vanjske veze

"The Squire of Gothos" Review of the remastered version at TrekMovie.com
"The Squire of Gothos" Screenshots before and after remastering

TV-epizode 1967.
Epizode serije Star Trek: The Original Series